24.1.2001 De Europæiske Fællesskabers Tidende L 22/17 RÅDETS DIREKTIV 2001/41/EF af 19. januar 2001 om ændring, for så vidt angår anvendelsesperioden for minimumsniveauet for normalsatsen, af sjette direktiv 77/388/EØF om det fælles merværdiafgiftssystem RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 93, under henvisning til forslag fra Kommissionen, under henvisning til udtalelse fra Europa-Parlamentet (!), under henvisning til udtalelse fra Det Økonomiske og Sociale Udvalg ?), og ud fra følgende betragtninger: (1) Ved artikel 12, stk. 3, litra a), i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregnings- grundlag (?), i det følgende benævnt »sjette momsdi- rektiv«, er det fastsat, at Rådet træffer afgørelse om stør- relsen af den normalsats, der skal anvendes efter den 31. december 2000. (2) —Selv om den normalsats for merværdiafgiften, der for øjeblikket er gældende i medlemsstaterne, sammen med bestemmelserne i  overgangsordningen sikrer, at ordningen fungerer acceptabelt, bør det dog i det mindste i den periode, hvor der iværksættes en ny stra- tegi med henblik på forenkling og modernisering af gældende  fællesskabslovgivning  vedrørende  moms, således som den fremgår af Kommissionens meddelelse af 7. juni 2000, undgås, at en voksende forskel mellem de normalsatser for momsen, der anvendes af medlems- staterne, fører til strukturel uligevægt inden for Fælles- skabet og til konkurrencefordrejninger i visse erhvervs- sektorer. (3) — Det nuværende minimumsniveau på 15 % for normal- satsen bør opretholdes for endnu en periode, som er lang nok til, at strategien med henblik på forenkling og modernisering kan iværksættes — UDSTEDT FØLGENDE DIREKTIV: Artikel 1 I artikel 12, stk. 3, litra a), i sjette momsdirektiv 77/388/EØF affattes første og andet afsnit således: »3. a) Merværdiafgiftens normalsats fastsættes af hver enkelt medlemsstat som en procentsats af beskat- ningsgrundlaget og skal være ens for levering af goder og for levering af tjenesteydelser. Fra 1. januar 2001 til den 31. december 2005 må denne procentsats ikke være mindre end 15 %. Rådet træffer med enstemmighed på forslag af Kommissionen og efter høring af Europa-Parla- mentet og Det Økonomiske og Sociale Udvalg afgø- relse om størrelsen af den normalsats, der skal anvendes efter den 31. december 2005… Artikel 2 1. Medlemsstaterne sætter de nødvendige love og admini- strative bestemmelser i kraft for at efterkomme dette direktiv inden den 1. januar 2001. De underretter straks Kommissionen herom. Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvis- ningen fastsættes af medlemsstaterne. 2. Medlemsstaterne meddeler Kommissionen teksten til de retsforskrifter, som de udsteder på det område, der er omfattet af dette direktiv. Artikel 3 Dette direktiv træder i kraft på tredjedagen efter offentliggø- relsen i De Europæiske Fællesskabers Tidende. Det anvendes fra den 1. januar 2001. Artikel 4 Dette direktiv er rettet til medlemsstaterne. Udfærdiget i Bruxelles, den 19. januar 2001. På Rådets vegne B. RINGHOLM Formand ()) Udtalelse af 14.12.2000 (endnu ikke offentliggjort i EFT). (?) Udtalelse af 29.11.2000 (endnu ikke offentliggjort i EFT). () EFT L 145 af 13.6.1977, s. 1. Direktivet er senest ændret ved direktiv 2000/65/EF (EFT L 269 af 21.10.2000, s. 44).